बच्चे की आस क्यों लगाते. काव्या के मां बनने पर इनके परिवार वालों ने भी उसे खरी खोटी सुनाई थी. उन्हें भी लगता था काव्या की कोख में महीप का ही पाप पल रहा है. लेकिन.... लेकिन यह सब झूठ है. महीप.... महीप नहीं... तो फिर काव्या के बच्चे का बाप कौन है ? कौन आया था मेरे घर में ? इन प्रश्नों ने मुझे फिर बैचेन कर दिया.
मैंने बच्चे के पैदा होने से पहले नौ महिनों का हिसाब लगाया और अपने अपार्टमेंट के चौकीदार के पास पहुंची. उससे नौ-दस माह पुराने रजिस्टर मांगे और देखने लगी की कौन हमारे पीठ पीछे घर आया था. तब एक रजिस्टर में एक नाम देखकर मैं चौंक गई. मुझे विश्वास ही नहीं हो रहा था. मैं रजिस्टर के उन पन्नो की फोटो कॉपी लेकर महीप के पास पहुंची और उसे नाम दिखाते हुये पूछा, "यही है ना बच्चे का बाप" मैंने महीप का हाथ बच्चे के सिर पर रखा और बोली, "तुम कसम को बहुत मानते हो इस बच्चे के सिर पर हाथ रखा है इसकी कसम खाओं और बोलो यही है ना इस बच्चे का बाप" उनकी आंखों से आंसू बहने लगे. हां में गर्दन हिलाते हुए उन्होने हामी भरी.
क्या करती अपने ही दातों से अपने ही होठो को चबाने जैसी बात थी. चुप रहने के अलावा मेरे पास कोई अन्य विकल्प न था. काव्या मर चुकी थी और मरने से पहले उसने इस बात का कही भी जिक्र नहीं किया था कि उसका बलात्कार हुआ है. अतः कोई पुलिस केस बनता ही नहीं था. मेरे पति ने ही शायद मेरे मयके वालों की इज्जत बचाने के लिए अपना और काव्या का मुहं सिल लिया था.
